ІС№2-2416/15 көшірме

ШЕШІМ

Қазақстан Республикасының атынан

16 сәуір 2015 жыл Атырау қаласы

Атырау қалалық соты құрамында төрағалық етуші судья Г.У. Батыргалиева Г.У., хатшылықта Г.Ж. Есенгазиева отырып, Атырау қалалық прокурорының аға көмекшісі Д.Жумагалиевтің, талап қоюшы Ш.Ж. Кушкалиеваның, 08 қаңтар 2015 жылғы сенім хат негізінде жауапкер өкілі Ж.Н. Доскалиевтің, 08 қыркүйек 2014 жылғы сенім хат негізінде жауапкердің өкілі А.И. Иманбаеваның, қатысуларымен, ашық сот отырысында Кушкалиева Орынгул Жангалиевнаның «Атырау қаласының әкімінің аппараты» мемлекеттік мекемесіне және «Қалалық тұрғын үй-коммуналдық шаруашылығы, жолаушылар көлігі және автокөлік жолдары бөлімі» мемлекеттік мекемесіне (әрі қарай-ММ) әрекеті заңсыз деп тану және пәтер кешегін қалпына келтіру туралы талап арызы бойынша азаматтық ісін қарап,

АНЫҚТАҒАНЫ:

Талап қоюшы О.Ж. Кушкалиева сотқа «Атырау қаласының әкімінің аппараты»М.М.-не және Атырау қалалық тұрғын үй коммуналдық шаруашылығы, жолаушылар көлігі және автокөлік жолдары бөлімі М.М. (әрі қарай – мекеме, Жауапкер) әрекеті заңсыз деп тану және пәтер кешегін қалпына келтіру туралы талап арызымен жолданып, онда 21 шілде 2005 жылы Атырау қаласының әкімінің аппартына пәтер алуға ұсынылған арыз, жолдасы 2002 жылы А. Ризуанов қайтыс болуы ескеріліп, тұрғын үй жақсарту тізімінде тіркелгенін, 2003 жылы атына Атырау қаласы, Жұмыскер -2, 261 мекен жайы бойынша жер телімі тіркелгенін, аталған жерге ата –анасы несие алып, үй салып, анасы жаңүясымен тұратыны, алайда 2007 жылы үй салынған құрылыс аяқталып, іс құжат өзінің атына жасақталып қалып, мекеменің мамандары атағындағы үйде тұрмасаң иелігіңнен шығар, сонан соң құжаттарыңды жаңартуға тапсыр деген кеңес бергесін, атағындағы үйді анасына сыйға тарту шартымен рәсімдеп, тұрғын үй 2012 жылы атағынан шығарылған. 2006 жылы А. Жубановпен тұрмыс құрып, 16 ақпан 2011 жылы Атырау қаласының әкіміне пәтер бөлу жөнінде жолдаған арызына 02.03.2011 жылғы №03-01-02-01-1675 санды хатымен атына тұрғын үй тіркелуіне байланысты, тұрғын үйге мұқтаж адамдардың санына кірмейтіні қаперіне беріліп, бірақ күні бүгінге дейін, тұрғын үй жақсарту тізімінен шығарылуы немесе қай уақыттан бері шығарылғаны туралы нақты хабар етілмей, бұл жөнінде ешқандай мәлімет алалмай жүргенін, осы әрекет нәтижесінде құқылы пәтер алу шеретіне де тұралмай, мекеменің кеңесі бойынша атағындағы үйді формалды шығарып, бүл туралы жасырмай жауапкерлерге үнемі хабарлап отырғанын, қазіргі уақытта 2005 жылдан бері тұрғын –ұй жағдайы өзгермей, атында тұрғын үй жоқ, 3 балалы ана болып, жанұя құрамы өзгергені, уақытша (времянка) үйде тұрып жатқанын, пәтерге мұқтаж екенін көрсетіп, жауапкерлердің тұрғын-үй қорынан тұрғын үй алуға бұрынғы кезегін сақтамау іс әрекеттерін заңсыз деп тануды және 2005 жылғы берілген арызы бойынша кезекті қалпына келтіруге міндеттеуді сұрады.

Сот отырысында талап қоюшы О.Ж. Кушкалиева жауапкерлердің заңсыз әрекеттерінің нәтижесінде, үміттеніп, нақты жауап алалмаған салдарынан, ипотека заңына сайкес нарықты пәтер алалмай, жолдасының жер учаскесіне үй салу қызметтерін бастайалмағанын көрсетіп, талапты толықтай қуаттап, қойылған талаптарын қанағаттандыруды сұрады.

Сотта жауапкер «Атырау қаласының әкімінің аппараты» ММ өкілі Ж.Н. Доскалиев, талапты мойындамай, 2007 жылғы 24 шілдедегі жеке меншік тұрғын үй қорындағы тұрғын үйдің техникалық құжатынан О. Кушкалиеваның атында жалпы алаңы 152,7 шаршы метр құрайтын үйі көрсетілгені, сондықтан ол тұрғын үйге мұқтаж адамдардың тізіміне жатпайтындығына байланысты бюджеттік мекемелер қызметкерлері кезегінен заңды алып тастағаны көрінеді, сондықтан талап арызды қанағаттандырусыз қалдыруды сұрады.

Сотта жауапкер «Қалалық тұрғын үй-коммуналдық шаруашылығы, жолаушылар көлігі және автокөлік жолдары бөлімі» ММ-ң өкілі А.И. Иманбаева талап қоюшы бюджеттік мекемелер қызметкерлері кезегінен алынып тасталу әрекет заң нормаларына сәйкес болуына байланысты, сонымен қатар бұрын мұқтаж қойылған талапты мойындамай, оны қаңағаттандырудан бас тартуды сұрады.

Сот, тараптардың түсініктемелерін, іс бойынша анықталған мән-жайларды бағалап, азаматтық іс құжаттарын зерттеп, келесі тұжырымға келеді.

Қазақстан Республикасының «Тұрғын үй қатынастары туралы» Заңының 67 бабының 1 тармағына сәйкес, осы елді мекенде тұрақты пайдалануында коммуналдық тұрғын үй қорынан берілген тұрғынжай жоқ Қазақстан Республикасының азаматтары, есепке қойған кезде және коммуналдық тұрғын үй қорынан немесе мемлекеттік кәсіпорынның тұрғын үй қорынан тұрғын үй берген кезде Қазақстан Республикасының аумағында меншік құқығында олардың тұрғын үйі болмаса, мемлекеттік тұрғын үй қорынан тұрғынжайға мұқтаж деп танылады.

«Қалалық тұрғын үй-коммуналдық шаруашылығы, жолаушылар көлігі және автокөлік жолдары бөлімі» ММ-ң 04 тамыз 2005 жылғы №3470 саңды хатынан 2005 жылдың шілде айының 21-нен бастап қаладағы мемлекеттік және мекемелер қызметкерлерінің кезегіне 2005 жылдың шілде айының 21-нен бастап тіркелгені көрінеді.

Заңның 73 бабының 1 тармағының 4 тармақшасына сәйкес, азаматтар жер учаскесін алған және тұрғын үйін салуды аяқтаған немесе тұрғын үй сатып алған жағдайларда, оларды мемлекеттік тұрғын үй қорынан тұрғын үй немесе жеке тұрғын үй қорынан жергілікті атқарушы орган жалдаған тұрғын үй берілуіне мұқтаждар есебінен шығару жүзеге асырылады.

Иелігіндегі жылжымайтын мүлік бар жоғы туралы әділет министрлігінің 24 02.2015 жылғы О.Ж. Кушкалиеваға берілген аңықтамасынан 04:066:049:843 кадастрді жер учаскесінде, мекен-жайы Атырау қаласы, Оркен ықшам ауданы, №261 тұрғын үй 25.03.2007 жылғы №324 актісімен құрылыс аяқталған.

Аталған тұрғын мөлшері тұрғын үйдің техникалық төлқұжатынан құрылыс салынған жалпы алаңы 152,7 шаршы метр, тұрғын аланы 109,3 шаршы метр деп көрсетілген, яғни, О. Ж. Кушкалиева тұрғын үй жағдайлары өзгеріп,Заң талаптарында көзделген мөлшерден асуы көрінеді.

Заңның 72 бабының 2 тармақшасына сай егер азаматтың соңғы бес жылдың iшiнде өз тұрғын үй жағдайларын қасақана нашарлатуы салдарынан мынадай жолдармен мұқтажға айналғаны: оның Қазақстан Республикасының белгiлi бiр елдi мекенiнде орналасуына қарамастан, өзiне меншiк құқығымен тиесiлi, тұру үшiн жарамды тұрғын үйдi, жергiлiктi атқарушы орган тұрғын үйдi осы Заңның 98-1-бабына сәйкес сатып алғаннан басқа жағдайларда, иелiгiнен шығаруы анықталса, мемлекеттiк тұрғын үй қорынан тұрғын үй беру үшiн есепке қоюдан бас тартылады.

Іс құжаттарынан О.Ж. Кушкалиева Атырау қаласы, Оркен ықшамауданы, №261 тұрғын үйді сыйға тарту шарты негізінде Клара Айтекеноваға сыйға тартқаны анықталады.

Аталған жағдайда сот талап қоюшының Заңның 72 бабындағы мемлекеттiк тұрғын үй қорынан тұрғын үй беру үшiн есепке қоюға шектелетінін ескеріп, жауапкер тарапынан О.Ж. Кушкалиеваның құқықтары, бостандықтары және заңмен қорғалатын мүдделерi бұзылмаған деген тұжырымға келді.

АІЖК-нің 282 бабының 2 тармағына сәйкес, егер сот дау айтылған шешімдер мен әрекеттер заңдарға сәйкес, мемлекеттік органның, жергілікті өзін-өзі басқару органының, қоғамдық бірлестіктің, ұйымның, лауазымды адамның немесе мемлекеттік қызметшінің өкілеттігі шегінде шығарылып жасалғанын және азаматтың және заңды тұлғаның құқықтары, бостандықтары және заңмен қорғалатын мүдделерi бұзылмағанын анықтаса, арызды қанағаттандырудан бас тартады.

Істің бұл тұрғысында, сот, талап қоюшы О.Ж. Кушкалиеваның, жауапкердің оны тұрғын үйге мұқтаждар есебінен алып тастауы әрекетін заңсыз деп танып, және пәтер кешегін қалпына келтіру туралы талап арызы қанағаттандырудан бас тартуға жатады деген тұжырымға келді.

АІЖК-нің 217, 218, 219, 221, 282 баптарын басшылыққа алып, сот

**ШЕШІМ ЕТТІ:**

Кушкалиева Орынгул Жангалиевнаның «Атырау қаласының әкімінің аппараты» мемлекеттік мекемесіне және «Қалалық тұрғын үй-коммуналдық шаруашылығы, жолаушылар көлігі және автокөлік жолдары бөлімі» мемлекеттік мекемесіне пәтер кешегін қалпына келтіру туралы талабы – қанағаттандырудан бас тартылсын.

Шешімге көшірмесін алған күннен бастап Қазақстан Республикасының азаматтық іс жүргізу кодексінің 334, 335-баптарының тәртібімен Атырау қалалық соты арқылы Атырау облыстық сотының апелляциялық сот алқасына апелляциялық шағым не наразылық келтіруге болады.

# Судья Г.У. Батыргалиева

Көшірме дұрыс